श्रीरामदेव मंदिर में अाराधना कक्ष का चल रहा निर्माण
गुरुदेव पंडित हरिनारायण पाठक ने की पूजा-अर्चना
भास्कर संवाददाता|गंजबासौदा
बेतवा बर्रीघाट मार्ग स्थित भगवान श्रीरामदेव मंदिर परिसर में सुबह 10.30 बजे दर्शन-आराधना हॉल में सीसी की छत डालने का कार्य प्रारंभ किया गया। पांच हजार वर्गफीट का यह हॉल जन सहयोग से तैयार कराया जा रहा है। इसके साथ ही हॉल निर्माण का सत्तर प्रतिशत काम पूरा हो गया है।
छत निर्माण कार्य शुरु होने से पहले गुरुदेव पं. हरिनारायण पाठक ने भगवान श्रीरामदेव की पूजन आरती की और प्रसाद चढ़ाया। इसके साथ ही जयकारों के बीच निर्माण शुरू हुआ। बासौदा दरबार में गुरुवार और अमावस्या की दूज पर होने वाले श्रीरामदेव दर्शन-आराधना आयोजन में शामिल होने पूरे देश से श्रद्धालु आते हैं। इससे वर्तमान हॉल काफी छोटे पड़ने लगे थे। श्रद्धालुओं की सुविधा के लिए जन सहयोग से हॉल का निर्माण कराया जा रहा है। यह हाल जमीन से बीस फीट ऊंचा है। इसमें साढ़े तीन फीट पर बेस (फर्श) बनाया गया है।
17 फीट हाइट पर छत डाली गई हैं। ताकि गर्मी के दिनों में ठंडक रहे। चारों तरफ खिड़कियां और ऊपर जंगले लगाए गए हैं। ताकि हॉल का वातावरण ठीक रहे। निर्माण के लिए पुरानी और आधुनिक तकनीक को आधार बनाया गया है। इसको पूरा आकार लेने में अभी 5-6 महीने का समय और लग सकता है। इस मौके पर इंजीनियर रविंद्र दीक्षित, नंदगोपाल शर्मा, भूपेंद्र यादव, मुन्नालाल चौरसिया, राजकुमार सेन, मनोज शर्मा, मानसिंह रघुवंशी, दीपक अहिरवार भी मौजूद थे।
दर्शन आराधना हॉल की छत का निर्माण कार्य शुरू।
hin_Deva awa_Deva bho_Deva hin_Deva hin_Deva hin_Deva hin_Deva